PATVIRTINTA

Širvintų sporto centro

l. e. direktoriaus pareigas

2021 m. rugpjūčio 16 d.

įsakymu Nr. V-34-(1.3)

**ŠIRVINTŲ SPORTO CENTRO 2021–2023 METŲ**

**KORUPCIJOS PREVENCIJOS PROGRAMA**

1. **BENDROSIOS NUOSTATOS**
2. Širvintų sporto centro 2021–2023 metų korupcijos prevencijos programa (toliau – Programa) skirta korupcijos prevencijos užtikrinimui, korupcijos pasireiškimo tikimybės mažinimui Širvintų sporto centre.
3. Programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015–2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, Širvintų rajono savivaldybės 2021–2023 metų korupcijos prevencijos programa, patvirtinta Širvintų rajono savivaldybės tarybos 2021 m. gegužės 26 d. sprendimu Nr. 1-121, Širvintų rajono savivaldybės 2021–2023 metų korupcijos prevencijos programos 25 punktu, kitais teisės aktais reglamentuojančiais korupcijos prevencijos veiklą.
4. **SITUACIJOS ANALIZĖ**
5. Širvintų sporto centras – Širvintų rajono savivaldybės biudžetinė įstaiga, savo veiklą grindžia įgyvendindama Valstybės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų įstatymu ir kitais įstatymais, patvirtinta Apskaitos politika, Lietuvos Respublikos švietimo ir mokslo ministro įsakymais, Širvintų rajono savivaldybės tarybos sprendimais, Širvintų rajono mero potvarkiais, administracijos direktoriaus įsakymais ir kitais teisės aktais.
6. Širvintų sporto centro interneto svetainėje ir Centrinėje viešųjų pirkimų tarnybos informacinėje sistemoje skelbiama planuojamų metinių pirkimų suvestinė, supaprastintų mažos vertės viešųjų pirkimų taisyklės.
7. Širvintų sporto centro interneto svetainėje skelbiamos biudžeto vykdymo ketvirtinės ir metinės ataskaitos, finansinių ataskaitų rinkiniai, informacija apie viešuosius pirkimus, informacija apie darbuotojų vidutinį mėnesinį darbo užmokestį, informacija apie mokamas paslaugas, paslaugų įkainius.
8. Širvintų sporto centro direktoriaus veiklos ataskaitos kasmet pateikiamos Širvintų rajono savivaldybės tarybai.

7. Širvintų sporto centro interneto svetainėje skelbiama informacija apie korupcijos prevenciją.

1. **PROGRAMOS TIKSLAI IR UŽDAVINIAI**

8. Tikslas – užtikrinti skaidrią ir veiksmingą veiklą sporto centre formuojant bendruomenės narių pilietinę antikorupcinę poziciją, didinant teisinį sąmoningumą.

9. Uždaviniai:

9.1. siekti, kad visų sprendimų priėmimo procesai būtų skaidrūs, atviri ir prieinami centro bendruomenei;

9.2. užtikrinti veiksmingą ir kryptingą antikorupcinio švietimo priemonių įgyvendinimą.

1. **PROGRAMOS ĮGYVENDINIMAS, FINANSAVIMAS, STEBĖSENA, VERTINIMAS, ATSKAITOMYBĖ, KONTROLĖ IR KEITIMAS**

10. Korupcijos prevencijos programa vykdoma pagal programos įgyvendinimo priemonių planą, kuris nustato įgyvendinimo priemones, priemonių įgyvendinimo terminus, laukiamus rezultatus, atsakingus asmenis (priedas Nr. 1).

11. Už Programos įgyvendinimą atsakingas sporto centro direktorius. Už konkrečios programos priemonės įgyvendinimą pagal kompetenciją atsako Plane nurodyti vykdytojai.

12. Įgyvendinamų korupcijos prevencijos priemonių stebėseną ir koordinavimą atlieka direktoriaus įsakymu patvirtinta komisija. Apie korupcinio pobūdžio nusikalstamas veikas darbuotojai praneša Širvintų sporto centro asmeniui, atsakingam už korupcijos prevenciją ir kontrolę.

13. Gautus skundus, prašymus, pareiškimus dėl korupcijos Širvintų sporto centre analizuoja, tiria, vertina, rengia siūlymus direktorius arba asmuo, atsakingas už korupcijos prevenciją ir kontrolę.

14. Programa finansuojama iš Savivaldybės biudžeto asignavimų ir kitų finansavimo šaltinių. Programą vykdo visi Širvintų sporto centro darbuotojai.

15. Kiekvienų metų sausio mėn. Širvintų rajono savivaldybės antikorupcinei komisijai teikiama Širvintų sporto centro korupcijos prevencijos priemonių įgyvendinimo už einamuosius metus ataskaita.

1. **BAIGIAMOSIOS NUOSTATOS**

16. Širvintų sporto centro direktorius su Programa ir Planu supažindina visus vykdytojus per valdymo sistemą „Kontora“.

17. Programa skelbiama Širvintų sporto centro interneto svetainės puslapio [www.sirvintusportas.lt](http://www.menomokykla.lt) skiltyje „Korupcijos prevencija“.

17. Už programos ir programos priemonių įgyvendinimą paskirti atsakingi asmenys, nesilaikantys šioje programoje nustatytų reikalavimų, atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_